Ügyiratszám: 1568-3/2020.

**Ajánlat kérő: Lovászi Község Önkormányzata**

Székhely címe: 8878 Lovászi, Kútfej utca 112.

Képviseli: Kovács Ferenc polgármester

Adószám: 15432058-1-20

**ÁRAJÁNLATKÉRÉS**

Lovászi Község Önkormányzata sikeresen pályázott az Interreg V-A Magyarország-Horvátország Együttműködési Program pályázatára **„Hagyományos, energetikai-ipari tematikájú közös turisztikai fejlesztések a hármas határtérség magyar és horvát oldalán (ENERGY TOUR)”** címen.

Projekt szerződés kódszáma: **HUHR/1901/2.1.2/0147.**

**A projektben részt vevő partnerszervezetek az alábbiak:**

* Lovászi Község Önkormányzata (vezető kedvezményezett);
* Lenti Város Önkormányzata (kedvezményezett);
* Gosztola Község Önkormányzata (kedvezményezett);
* Mursko Središće Város Önkormányzata, Horvátország (kedvezményezett).

A projekt futamideje: 2020. szeptember 1 – 2022. augusztus 31.

Jelen árajánlatkérés keretében történik a projekthez kapcsolódó külső projektmenedzsment-szolgáltatás beszerzése.

A külső projektmenedzsment-szolgáltatás az alábbi feladatokat foglalja magában:

* A projektpartnerekkel (vezető kedvezményezett, kedvezményezett) való kapcsolattartás;
* A projekttel kapcsolatban szervezett egyeztetéseken való részvétel, emlékeztető összeállítása;
* A projektpartnerek folyamatos tájékoztatása a projektben végzendő feladatok időzítéséről, a végrehajtásával kapcsolatos adminisztratív kötelezettségekről, illetve azok határidejéről;
* Projektpartneri előrehaladási jelentések benyújtása a Megbízó Lovászi Község Önkormányzata, mint vezető kedvezményezett nevében, az első szintű ellenőrzést végző közreműködő szervezet (Széchenyi Programiroda) felé, kapcsolódó hiánypótlások, esetleges tisztázó kérdések megválaszolása;
* Projektszintű előrehaladási jelentések benyújtása a Közös Titkárság (HU-HR Joint Secretariat) felé, valamennyi partnerszervezet bevonásával, kapcsolódó hiánypótlások, esetleges tisztázó kérdések megválaszolása;
* A projekt során felmerülő módosítások, változások adminisztratív menedzsmentje, egyeztetése a közreműködő szervezetekkel, benyújtása;
* Részvétel a fentiekhez kapcsolódó helyszínei ellenőrzéseken, szükség szerint.

Az Interreg V-A Magyarország-Horvátország Együttműködési Program által támogatott projektek végrehajtására vonatkozó útmutatók letölthetők az alábbi linken:

<http://www.huhr-cbc.com/en/project-implementation-documents>

Az árajánlatot a jelen felkérés 1. sz. mellékletének kitöltésével kérjük megadni.

Az ajánlatban fel kell tüntetni egy db, az elmúlt 10 évben megvalósult, európai uniós forrásból finanszírozott nemzetközi (Interreg vagy egyéb) projekt vezető partneri menedzsmentjére vonatkozó referenciát.

Az árajánlat érvényessége 30 nap.

Az árajánlatot kérjük forintban, nettó és bruttó összegben megadni.

**Fizetési feltételek:**

A külső projektmenedzsment-szolgáltatásra vonatkozó, jelen árajánlatkérésben meghatározott feladatok elvégzésével kapcsolatos ellenérték kiegyenlítése az önkormányzat és a nyertes Ajánlattevő között létrejött szerződésben szabályozott módon, az egyes beszámolók benyújtását követően, a jelen árajánlattevő által a Magyarországon hatályos és érvényes pénzügyi és számviteli szabályoknak megfelelő módon kiállított, és a önkormányzat által befogadott számla ellenében,a számla kézhezvételétől számított 30 napon belül történik.

**Előleget az önkormányzat nem biztosít.**

A teljesítés igazolására a polgármester jogosult.

**Az ajánlatok bírálati szempontja:** a legalacsonyabb összegű ellenszolgáltatás, bruttó összegben, forintban.

Az ajánlatot a [lovaszionkormanyzat@gmail.](mailto:lovaszionkormanyzat@gmail.)com e-mail címre kell benyújtani elektronikusan, aláírt, szkennelt ajánlat formájában.

**Az árajánlat benyújtásának határideje: 2020. szeptember 14. 16:00 óra**

Tervezett szerződés-kötési időpont: 2020. szeptember 18.

A szerződés időtartama: a szerződés megkötésétől a lezárásáig.

Hiánypótlásra ajánlatkérő nem biztosít lehetőséget!

**Egyéb információk:** A szerződés EU-alapokból finanszírozott projekttel kapcsolatos.

Fentiekkel kapcsolatban további információ kérhető az alábbi elérhetőségeken: Dr. Novák Anett jegyző, [lovaszionkormanyzat@gmail.](mailto:lovaszionkormanyzat@gmail.)com, +36 30 6326807.

Melléklet: 1 számú melléklet.

Lovászi, 2020. szeptember 7.

Tisztelettel:

Kovács Ferenc

polgármester

1. számú melléklet

### Ajánlattételi minta – kötelező melléklete az Ajánlatkérésnek

Lovászi Község Önkormányzata – külső projektmenedzsment szolgáltatás az

**ENERGY TOUR (HUHR/1901/2.1.2/0147)** projekt keretében

|  |  |
| --- | --- |
| **Árajánlat adó neve:** |  |
| Székhelye: |  |
| Telefonszáma: |  |
| Fax száma: |  |
| Képviselő neve: |  |
| E-mail címe: |  |
| **Árajánlat adatok (HUF):** | |
| Nettó ár összesen: |  |
| ÁFA (27%): |  |
| Bruttó ár összesen: |  |
| **Referencia megjelölése: az elmúlt 10 évben megvalósult európai uniós forrásból finanszírozott nemzetközi (Interreg vagy egyéb) projekt vezető partneri menedzsmentje** | |
| Kedvezményezett/megbízó neve, címe, adószáma |  |
| Projekt címe, azonosítója: |  |
| Projekt időtartama: |  |
| Kapcsolattartó személy (név, telefon, email) |  |

Ezúton nyilatkozom, hogy az ajánlattételi felhívásban foglaltakat megismertem, az abban foglalt feladatok ellátását vállaljuk.

Ezúton nyilatkozom, hogy a szerződés teljesítését az árajánlatban foglalt áron aláírjuk.

Az árajánlat érvényessége: 30 nap

Kelt:

|  |
| --- |
| ……………………………… |
| cégszerű aláírás |